9. การจัดการ

  9.1 โครงสร้างการจัดการ

  9.1.1 โครงสร้างการบริหาร (Organization Chart)

[]

  9.1.2 คณะกรรมการบริษัทฯ

  ประกอบด้วยกรรมการ 11 ท่าน ดังนี้

  ----- ----------- ----------- --------------------------------------------
  1.    นายสมชัย     ฤชุพันธุ์       ประธานกรรมการและประธานกรรมการกำหนดค่าตอบแทน

  2.    นายทวี       บุตรสุนทร     กรรมการและกรรมการกำหนดค่าตอบแทน

  3.    นายณอคุณ     สิทธิพงศ์      กรรมการ

  4.    นายบุญชู      ดิเรกสถาพร   กรรมการและกรรมการผู้จัดการ

  5.    นายวิทยา     คชรักษ์       กรรมการ

  6.    นายสุพร      หอทิมาวรกุล   กรรมการ

  7.    นายอุดม      ธุววงศ์       กรรมการและกรรมการกำหนดค่าตอบแทน

  8.    นายอารีพงศ์   ภู่ชอุ่ม        กรรมการอิสระและกรรมการกำหนดค่าตอบแทน

  9.    นางพิมลศรี    ศิริไพบูลย์     กรรมการอิสระและประธานกรรมการตรวจสอบ

  10.   นายพิชาญ     สถาปนจารุ    กรรมการอิสระและกรรมการตรวจสอบ

  11.   นายณรงค์     วงศ์ไพบูลย์    กรรมการอิสระและกรรมการตรวจสอบ
  ----- ----------- ----------- --------------------------------------------

ข้อมูลรายละเอียดคุณวุฒิทางการศึกษาและประวัติการทำงานของคณะกรรมการบริษัทฯ แสดงในหน้า
84-93

อำนาจหน้าที่ของคณะกรรมการบริษัทฯ

คณะกรรมการบริษัทฯ มีหน้าที่รับผิดชอบจัดการกิจการทั้งหลายทั้งปวงของบริษัทฯ
ให้เป็นไปตามกฎหมาย ข้อบังคับและมติที่ประชุมผู้ถือหุ้น เพื่อให้บรรลุวัตถุประสงค์ของบริษัทฯ
ทั้งนี้คณะกรรมการจะมอบหมายให้กรรมการ
คนหนึ่งหรือหลายคนหรือบุคคลอื่นใดปฏิบัติอย่างใดอย่างหนึ่งแทนคณะกรรมการก็ได้
โดยสรุปอำนาจหน้าที่ที่สำคัญของกรรมการ มีดังนี้คือ

1)  จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดของรอบปีบัญชีของบริษัทฯ

2)  จัดให้มีการทำงบดุลและงบกำไรขาดทุน ณ วันสิ้นสุดของรอบปีบัญชีของบริษัทฯ
    ซึ่งผู้สอบบัญชีตรวจสอบแล้ว เสนอต่อที่ประชุมผู้ถือหุ้น เพื่อพิจารณาอนุมัติ

3)  พิจารณาอนุมัติแผนปฏิบัติการและการจัดสรรงบประมาณประจำปีของบริษัทฯ

4)  อนุมัติการจัดทำโครงสร้างบริหาร โครงสร้างเงินเดือน และผลประโยชน์ตอบแทนอื่น ๆ

5)  นำเสนอรายชื่อผู้สอบบัญชีต่อที่ประชุมสามัญผู้ถือหุ้นเพื่อพิจารณาอนุมัติ

6)  กำหนดนโยบายและทิศทางการดำเนินงานของบริษัทฯ
    และกำกับควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้

7)  ปฏิบัติหน้าที่และควบคุมดูแลบริษัทฯ ให้เป็นไปตามกฎหมายและระเบียบข้อบังคับต่าง ๆ
    ที่เกี่ยวข้อง

  9.1.3 คณะกรรมการตรวจสอบ

  ประกอบด้วยกรรมการ 3 ท่าน ดังนี้

  1. นางพิมลศรี ศิริไพบูลย์ ประธานกรรมการ

  2. นายพิชาญ สถาปนจารุ กรรมการ

  3. นายณรงค์ วงศ์ไพบูลย์ กรรมการ

อำนาจหน้าที่ของคณะกรรมการตรวจสอบ

ตามระเบียบบริษัทฯ ว่าด้วยคณะกรรมการตรวจสอบได้มีการกำหนดหน้าที่ของคณะกรรมการ
ตรวจสอบไว้ดังนี้

1)  สอบทานให้บริษัทฯ มีการรายงานทางการเงินอย่างถูกต้องและเพียงพอ

2)  สอบทานให้บริษัทฯ มีระบบการควบคุมภายในและการตรวจสอบภายใน
    ที่เหมาะสมและมีประสิทธิผล

3)  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของ
    ตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

4)  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ

5)  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงาน
    ประจำปีของบริษัทฯ ซึ่งรายงานดังกล่าวต้องลงนามโดยประธานกรรมการตรวจสอบ

7)  สอบทานงานของสำนักตรวจสอบภายใน ในเรื่องดังต่อไปนี้

    1.  พิจารณาขอบเขตการปฏิบัติงาน แผนการตรวจสอบประจำปี และงบประมาณ
        รวมทั้งบุคลากรว่าเหมาะสม สอดคล้องกับขอบเขตการปฏิบัติงาน
        และเพียงพอที่จะสนับสนุนงานในหน้าที่ความรับผิดชอบของคณะกรรมการตรวจสอบ

    2.  พิจารณาการแต่งตั้ง โยกย้าย หรือ เลิกจ้าง ผู้จัดการสำนักตรวจสอบภายใน

    3.  พิจารณาการเสนอรายงานผลการปฏิบัติงาน

    4.  พิจารณาความเป็นอิสระของสำนักตรวจสอบภายใน

8)  พิจารณาและทบทวนหลักเกณฑ์
    และวิธีการตรวจสอบให้เหมาะสมกับสภาพแวดล้อมทางธุรกิจอยู่เสมอ

9)  สรุปภารกิจของคณะกรรมการตรวจสอบเสนอคณะกรรมการทราบ

  10) รายงานสิ่งที่ตรวจพบ หรือมีข้อสงสัยในเรื่องดังต่อไปนี้
  เพื่อคณะกรรมการจะได้หาทางปรับปรุง แก้ไขได้ทันเวลา

  10.1) รายการที่เกิดความขัดแย้งทางผลประโยชน์

  10.2) การทุจริตหรือมีสิ่งผิดปกติหรือมีความบกพร่องที่สำคัญในระบบการควบคุมภายใน

  10.3) การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของ
  ตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

  11) ดำเนินการตามข้อ 1) – 10) ข้างต้น
  ในส่วนที่เกี่ยวข้องกับการประกอบกิจการของบริษัทย่อย
  เท่าที่ได้รับการมอบหมายหรือร้องขอจากบริษัทย่อยและเท่าที่อำนาจหน้าที่จะเปิดช่องให้ดำเนินการได้

  12) ปฏิบัติการอื่นใดตามที่คณะกรรมการมอบหมายด้วยความเห็นชอบจากคณะกรรมการตรวจสอบ

  9.1.4 คณะกรรมการกำหนดค่าตอบแทน

  ประกอบด้วยกรรมการ 4 ท่าน ดังนี้

1.  นายสมชัย ฤชุพันธุ์ ประธานกรรมการ

2.  นายทวี บุตรสุนทร กรรมการ

3.  นายอุดม ธุววงศ์ กรรมการ

4.  นายอารีพงศ์ ภู่ชอุ่ม กรรมการ

อำนาจหน้าที่ของคณะกรรมการกำหนดค่าตอบแทน

คณะกรรมการมีหน้าที่พิจารณากำหนดค่าตอบแทนได้แก่ เงินเดือน เบี้ยประชุม เบี้ยเลี้ยง
โบนัสหรือผลประโยชน์ตอบแทนในลักษณะอื่น ๆ
ของคณะกรรมการและผู้บริหารตั้งแต่ระดับรองกรรมการ
ผู้จัดการขึ้นไป ดังนี้

1.  คณะกรรมการบริษัทฯ และบริษัทย่อย

2.  คณะกรรมการตรวจสอบ

3.  คณะกรรมการกำหนดค่าตอบแทน

4.  ผู้บริหารระดับสูงของบริษัทฯ และบริษัทย่อย

  9.15 กรรมการอิสระ

  ประกอบด้วยกรรมการ 4 ท่าน ดังนี้

1.  นางพิมลศรี ศิริไพบูลย์

2.  นายพิชาญ สถาปนจารุ

3.  นายณรงค์ วงศ์ไพบูลย์

4.  นายอารีพงศ์ ภู่ชอุ่ม

อำนาจหน้าที่ของกรรมการอิสระ

รับผิดชอบจัดการกิจการของบริษัทฯ ให้เป็นไปตามกฎหมาย วัตถุประสงค์ ข้อบังคับ
และมติที่ประชุมผู้ถือหุ้น

9.1.6 กรรมการผู้มีอำนาจลงนามแทนบริษัทฯ

ผู้มีอำนาจลงนามแทนบริษัทฯ คือ นายสมชัย ฤชุพันธุ์ ประธานกรรมการ หรือนายบุญชู ดิเรกสถาพร
กรรมการผู้จัดการ คนใดคนหนึ่งลงลายมือชื่อและประทับตราสำคัญของบริษัทฯ หรือ นายณอคุณ
สิทธิพงศ์ นายวิทยา คชรักษ์ นายสุพร หอทิมาวรกุล นายอุดม ธุววงศ์ นายอารีพงศ์ ภู่ชอุ่ม
นางพิมลศรี ศิริไพบูลย์ นายพิชาญ สถาปนจารุ นายณรงค์ วงศ์ไพบูลย์
สองในแปดคนลงลายมือชื่อร่วมกันและประทับตราสำคัญของบริษัทฯ

  9.1.7 อำนาจหน้าที่ของกรรมการผู้จัดการและผู้รักษาการแทน

ระเบียบบริษัท ผลิตไฟฟ้าราชบุรีโฮลดิ้ง จำกัด (มหาชน)
ว่าด้วยอำนาจหน้าที่ของกรรมการผู้จัดการและผู้รักษาการแทน พ.ศ.2543
กำหนดอำนาจหน้าที่ของกรรมการผู้จัดการและผู้รักษาการแทนไว้ดังนี้

1)  บริหารกิจการของบริษัทฯให้เป็นไปตามวัตถุประสงค์และข้อบังคับ
    ตลอดจนระเบียบและมติที่ออกโดยที่ประชุมคณะกรรมการที่มีกรรมการอิสระเข้าร่วมประชุมและให้มีอำนาจบังคับบัญชาพนักงานและลูกจ้างของบริษัทฯ
    และในการบริหารกิจการกรรมการผู้จัดการต้องรับผิดชอบต่อคณะกรรมการบริษัทฯ

2)  จ้าง บรรจุ แต่งตั้ง และลงโทษทางวินัยพนักงานและลูกจ้าง
    และให้พนักงานและลูกจ้างพ้นสภาพ รวมทั้งการเลื่อน หรือปรับ ค่าจ้างของพนักงานและลูกจ้าง
    แต่ไม่รวมถึงพนักงาน หรือลูกจ้างซึ่งคณะกรรมการบริษัทฯ
    หรือระเบียบข้อบังคับกำหนดให้คณะกรรมการบริษัทฯเป็นผู้จ้าง บรรจุ แต่งตั้ง ลงโทษทางวินัย
    หรือเลิกจ้าง

3)  กำหนดเงื่อนไขในการทำงานของพนักงานและลูกจ้าง
    ออกคำสั่งหรือประกาศกำหนดวิธีการบริหารงานและการดำเนินกิจการของบริษัทฯ
    โดยไม่ขัดหรือแย้งกับระเบียบของบริษัทฯ และมติคณะกรรมการบริษัทฯ

4)  ดำเนินกิจการใด ๆ ตามระเบียบบริษัทฯ และมติคณะกรรมการบริษัทฯ
    รวมทั้งกำหนดหน้าที่ให้พนักงานและลูกจ้างของบริษัทฯ ระดับต่าง ๆ ปฏิบัติ

5)  กิจการเกี่ยวกับบุคคลภายนอก มีอำนาจกระทำแทนและผูกพันบริษัทฯ ได้
    ยกเว้นในรายการที่กรรมการผู้จัดการหรือบุคคลที่อาจมีความขัดแย้ง มีส่วนได้เสีย หรือ
    มีความขัดแย้งทางผลประโยชน์กับบริษัทฯ หรือบริษัทย่อย
    จะกระทำได้ต่อเมื่อได้รับอนุมัติจากที่ประชุมคณะกรรมการบริษัทฯ
    ที่มีกรรมการอิสระเข้าร่วมประชุมด้วยเท่านั้น เพื่อการนี้
    กรรมการผู้จัดการจะมอบอำนาจให้บุคคลใดกระทำกิจการเฉพาะอย่างแทนก็ได้
    เว้นแต่กิจการอันจะเป็นพันธะผูกพันบริษัทฯในฐานะผู้กู้ ผู้ซื้อ
    หรือผู้ว่าจ้างทำของซึ่งอาจดำเนินงานเป็นมูลค่าเกินกว่า 30 ล้านบาท
    สำหรับนิติกรรมที่กรรมการผู้จัดการกระทำโดยฝ่าฝืนระเบียบของบริษัทฯ
    หรือมติของคณะกรรมการบริษัทฯ ย่อมไม่ผูกพันบริษัทฯ เว้นแต่คณะกรรมการบริษัทฯ
    จะให้สัตยาบัน

6)  เมื่อกรรมการผู้จัดการไม่อยู่หรือไม่สามารถปฏิบัติหน้าที่ได้
    หรือตำแหน่งกรรมการผู้จัดการว่างลง
    ให้รองกรรมการผู้จัดการตามลำดับที่คณะกรรมการบริษัทฯ กำหนดเป็นผู้รักษาการแทน
    ให้ผู้รักษาการแทนกรรมการผู้จัดการ มีอำนาจหน้าที่อย่างเดียวกับกรรมการผู้จัดการ
    เว้นแต่อำนาจหน้าที่ของกรรมการผู้จัดการในฐานะเป็นกรรมการในคณะกรรมการบริษัทฯ

  9.1.8 รายชื่อพนักงานบริษัทฯ ที่ผู้ลงทุนสามารถติดต่อได้เมื่อต้องการทราบข้อมูลเพิ่มเติม

+----+------------------+---------------------------+--------+--------+
| ลำ | ชื่อ- สกุล          | ตำแหน่ง                    | โทรศัพท์ | โทรสาร |
| ดับ |                  |                           |        |        |
+----+------------------+---------------------------+--------+--------+
| 1  | นายบุญชู ดิเรกสถาพร | กรรมการผู้จัดการ             | 02     | 02     |
|    |                  |                           | 97     | 93     |
|    |                  |                           | 8-5011 | 7-9320 |
+----+------------------+---------------------------+--------+--------+
| 2  | นาย              | รองกรรมการผู้จัดการพัฒนาธุรกิจ  | 02     | 02     |
|    | สมาน พงษ์ประภาพันธ์ |                           | 97     | 93     |
|    |                  |                           | 8-5014 | 7-9321 |
+----+------------------+---------------------------+--------+--------+
| 3  | นางสาววัจนา       | รอง                       | 02     | 02     |
|    | อังศุโกมุทกุล        | กรรมการผู้จัดการบัญชีและการเงิน | 97     | 93     |
|    |                  |                           | 8-5018 | 7-9321 |
+----+------------------+---------------------------+--------+--------+
| 4  | นายพลกร แก้วสีปลาด | ผู้จัดการส่วน                 | 02     | 02     |
|    |                  | นักลงทุนสัมพันธ์และวิเคราะห์ธุรกิจ | 97     | 93     |
|    |                  |                           | 8-5075 | 7-9321 |
+----+------------------+---------------------------+--------+--------+
| 5  | นางจารุสุดา บุญเกิด  | ผู้จัดการส่วนประชาสัมพันธ์       | 02     | 02     |
|    |                  |                           | 97     | 93     |
|    |                  |                           | 8-5060 | 7-9321 |
+----+------------------+---------------------------+--------+--------+

9.2 การสรรหากรรมการ

องค์ประกอบและการแต่งตั้งคณะกรรมการบริษัทฯ

คณะกรรมการของบริษัท ฯ
ต้องมีคุณสมบัติและไม่มีลักษณะต้องห้ามตามที่กฎหมายกำหนดมีจำนวนไม่น้อยกว่าเจ็ดคนและไม่เกินกว่าสิบเอ็ดคน
เลือกตั้งโดยที่ประชุมผู้ถือหุ้นและกรรมการไม่น้อยกว่า กึ่งหนึ่งของจำนวนกรรมการทั้งหมด
ต้องมีถิ่นที่อยู่ในราชอาณาจักร

ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการ ดังนี้

1.  ผู้ถือหุ้นแต่ละคนมีคะแนนเสียงเท่ากับจำนวนหุ้นที่ตนถืออยู่ โดยถือว่าหุ้นหนึ่งมีเสียงหนึ่ง

2.  ผู้ถือหุ้นจะใช้สิทธิเลือกเพียงบุคคลเดียวหรือหลายคนเป็นกรรมการก็ได้
    แต่ทั้งนี้ต้องไม่เกินจำนวนกรรมการที่จะถึงเลือกตั้งในครั้งนั้น

3.  ในกรณีที่ผู้ถือหุ้นใช้สิทธิเลือกบุคคลมากกว่าหนึ่งคนเป็นกรรมการ
    ผู้ถือหุ้นมีสิทธิลงคะแนนเสียงให้แก่บุคคลแต่ละท่านนั้นได้เท่ากับจำนวนคะแนนเสียงที่ตนมีอยู่

4.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
    ในกรณีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด เพื่อให้ได้จำนวนกรรมการที่จะพึงเลือกตั้งในครั้งนั้น

ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม

กรรมการที่จะต้องพ้นตำแหน่งในปีแรกและปีที่สอง ภายหลังจดทะเบียนบริษัทฯ นั้น
ให้จับสลากกันว่าผู้ใดจะออก ส่วนปีหลัง ๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการซึ่งพ้นจากตำแหน่งตามวาระ อาจได้รับเลือกตั้งเข้ามาดำรงใหม่ได้

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกผู้ถือหุ้น
หรือบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
เข้าเป็นกรรมการแทนในการประชุมคณะกรรมการบริษัทฯ คราวถัดไป
เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
มติของคณะกรรมการบริษัทฯ
ในเรื่องดังกล่าวต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

ในกรณีที่ตำแหน่งกรรมการว่างลงจนเหลือน้อยกว่าจำนวนที่ครบเป็นองค์ประชุม
ให้กรรมการที่เหลืออยู่กระทำการในนามของคณะกรรมการบริษัทฯ
ได้แต่เฉพาะการจัดให้มีการประชุมผู้ถือหุ้นเพื่อเลือกตั้งกรรมการแทนตำแหน่งที่ว่างทั้งหมดเท่านั้น
การประชุมดังกล่าวให้กระทำภายในหนึ่งเดือนนับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม
บุคคลที่เข้าเป็นกรรมการแทนนั้น จะอยู่ตำแหน่งได้เพียงเท่าวาระที่ยังเหลืออยู่ของกรรมการที่ตนแทน

9.3 ค่าตอบแทนของคณะกรรมการและผู้บริหาร

  9.3.1 ค่าตอบแทนที่เป็นตัวเงิน

  1) ค่าตอบแทนรวมของคณะกรรมการบริษัท ผลิตไฟฟ้าราชบุรีโฮลดิ้ง จำกัด (มหาชน)

  หน่วย : ล้านบาท

+-------------------+-------------------+-----------------------------+
| ค่าตอบแทน          | จำนวนราย          | ค่าตอบแทน                    |
+-------------------+-------------------+-----------------------------+
| โบนัส              | 15 ^(1/)          | 11.250                      |
+-------------------+-------------------+-----------------------------+
| เบี้ยประชุม          | 14 ^(2/)          | 5.458                       |
+-------------------+-------------------+-----------------------------+
| รวม               |                   | 16.708                      |
+-------------------+-------------------+-----------------------------+

  1/ คณะกรรมการบริษัทฯ มีจำนวนทั้งสิ้น 11 ราย ในระหว่างปี 2545 มีกรรมการพ้นตำแหน่ง
  ตามวาระ 3 ราย ลาออกจากตำแหน่ง 1 ราย และได้แต่งตั้งกรรมการเข้ารับตำแหน่งใหม่แทน
  4 ราย

  2/- กรรมการบริษัทฯ ซึ่งเป็นผู้บริหารไม่ได้รับเบี้ยประชุม เบี้ยประชุม ประกอบด้วย
  เบี้ยประชุมคณะกรรมการบริษัทฯ คณะกรรมการตรวจสอบ และ คณะกรรมการกำหนดค่าตอบแทน

  2) ค่าตอบแทนของผู้บริหารบริษัท ผลิตไฟฟ้าราชบุรีโฮลดิ้ง จำกัด (มหาชน)

หน่วย : ล้านบาท

+-------------------+-------------------+-----------------------------+
| ค่าตอบแทน          | จำนวนราย          | ค่าตอบแทน                    |
+-------------------+-------------------+-----------------------------+
| เงินเดือน           | 8                 | 17.799                      |
+-------------------+-------------------+-----------------------------+
| โบนัส              | 8                 | 7.405                       |
+-------------------+-------------------+-----------------------------+
| รวม               |                   | 25.204                      |
+-------------------+-------------------+-----------------------------+

3) ค่าตอบแทนรวมของคณะกรรมการบริษัท ผลิตไฟฟ้าราชบุรี จำกัด

หน่วย : ล้านบาท

+-------------------+-------------------+-----------------------------+
| ค่าตอบแทน          | จำนวนราย          | ค่าตอบแทน                    |
+-------------------+-------------------+-----------------------------+
| โบนัส              | 5 ^(1/)           | 1.956                       |
+-------------------+-------------------+-----------------------------+
| เบี้ยประชุม          | 11 ^(2/)          | 2.750                       |
+-------------------+-------------------+-----------------------------+
| รวม               |                   | 4.706                       |
+-------------------+-------------------+-----------------------------+

  1/ คณะกรรมการบริษัท ผลิตไฟฟ้าราชบุรี มีจำนวนทั้งสิ้น 8 ราย ในระหว่างปี 2545
  มีกรรมการพ้นตำแหน่งตามวาระ 3 ราย ลาออกจากตำแหน่ง 1
  รายและได้แต่งตั้งกรรมการเข้ารับตำแหน่งใหม่แทน 4 ราย ซึ่งกรรมการบริษัทผลิตไฟฟ้าราชบุรี
  จำกัด ที่เป็นกรรมการบริษัท ผลิตไฟฟ้าราชบุรีโฮลดิ้ง จำกัด (มหาชน) ไม่ได้รับโบนัส
  เนื่องจากในปีนี้ได้กำหนดหลักเกณฑ์ให้ได้รับโบนัสจากบริษัทผลิตไฟฟ้าราชบุรีโฮลดิ้งจำกัด(มหาชน)เพียงแห่งเดียว

  2/ กรรมการบริษัท ผลิตไฟฟ้าราชบุรี ซึ่งเป็นผู้บริหารไม่ได้รับเบี้ยประชุม

1.  ค่าตอบแทนของผู้บริหารบริษัท ผลิตไฟฟ้าราชบุรี จำกัด

หน่วย : ล้านบาท

+-------------------+-------------------+-----------------------------+
| ค่าตอบแทน          | จำนวนราย          | ค่าตอบแทน                    |
+-------------------+-------------------+-----------------------------+
| เงินเดือน           | 4 ^(1/)           | 7.695                       |
+-------------------+-------------------+-----------------------------+
| โบนัส              | 4 ^(1/)           | 3.193                       |
+-------------------+-------------------+-----------------------------+
| รวม               |                   | 10.888                      |
+-------------------+-------------------+-----------------------------+

  1/ ผู้บริหารของบริษัท ผลิตไฟฟ้าราชบุรี จำนวน 4 ราย ไม่รวมผู้บริหารที่ได้รับ Assignment
  ซึ่งได้รับค่าตอบแทนจากบริษัท ผลิตไฟฟ้าราชบุรีโฮลดิ้ง จำกัด (มหาชน)

1)  ค่าตอบแทนรวมของคณะกรรมการบริษัท ราชบุรีพลังงาน จำกัด

หน่วย : ล้านบาท

+-------------------+-------------------+-----------------------------+
| ค่าตอบแทน          | จำนวนราย          | ค่าตอบแทน                    |
+-------------------+-------------------+-----------------------------+
| โบนัส              | 6 ^(1/)           | 0.397                       |
+-------------------+-------------------+-----------------------------+
| เบี้ยประชุม          | 7 ^(2/)           | 0.904                       |
+-------------------+-------------------+-----------------------------+
| รวม               |                   | 1.301                       |
+-------------------+-------------------+-----------------------------+

  1/ คณะกรรมการบริษัท ราชบุรีพลังงาน มีจำนวนทั้งสิ้น 8 ราย ในระหว่างปี 2545
  มีกรรมการพ้นตำแหน่งตามวาระ 3 ราย ลาออกจากตำแหน่ง 1 ราย
  และได้แต่งตั้งกรรมการเข้ารับตำแหน่งใหม่แทน 4 ราย ซึ่งกรรมการ บริษัท ราชบุรีพลังงาน
  ที่เป็นกรรมการบริษัท ผลิตไฟฟ้าราชบุรีโฮลดิ้ง จำกัด (มหาชน) และ/หรือบริษัท
  ผลิตไฟฟ้าราชบุรี ไม่ได้รับโบนัส เนื่องจากในปีนี้ได้กำหนดหลักเกณฑ์ให้ได้รับโบนัสจากบริษัท
  ผลิตไฟฟ้าราชบุรีโฮลดิ้ง จำกัด (มหาชน) หรือ บริษัท ผลิตไฟฟ้าราชบุรี เพียงแห่งเดียว

  2/ กรรมการบริษัท ราชบุรีพลังงาน ซึ่งเป็นผู้บริหารของบริษัท ผลิตไฟฟ้าราชบุรีโฮลดิ้ง จำกัด
  (มหาชน) บริษัท ผลิตไฟฟ้าราชบุรี และบริษัท ราชบุรีพลังงาน ไม่ได้รับเบี้ยประชุม

2)  ค่าตอบแทนของผู้บริหารบริษัท ราชบุรีพลังงาน จำกัด

หน่วย : ล้านบาท

+--------------------------+-------------+-----------------------------+
| ค่าตอบแทน                 | จำนวนราย    | ค่าตอบแทน                    |
+--------------------------+-------------+-----------------------------+
| เงินเดือน                  | 1 ^(1/)     | 0.312                       |
+--------------------------+-------------+-----------------------------+
| โบนัส                     | -           | -                           |
+--------------------------+-------------+-----------------------------+
| รวม                      |             | 0.312                       |
+--------------------------+-------------+-----------------------------+

  1/ ผู้บริหารของบริษัท ราชบุรีพลังงาน จำนวน 1 ราย ไม่รวมผู้บริหารที่ได้รับ Assignment
  ซึ่งได้รับค่าตอบแทนจากบริษัท ผลิตไฟฟ้าราชบุรีโฮลดิ้ง จำกัด (มหาชน)

  9.3.2 ค่าตอบแทนอื่น

เงินสมทบกองทุนสำรองเลี้ยงชีพของผู้บริหาร

หน่วย : ล้านบาท

+----------------------------------+---------+------------------------+
| บริษัท                             | จ       | เ                      |
|                                  | ำนวนราย | งินสมทบกองทุนสำรองเลี้ยงชีพ |
+----------------------------------+---------+------------------------+
| บริษ                              | 8       | 0.890                  |
| ัท ผลิตไฟฟ้าราชบุรีโฮลดิ้ง จำกัด (มหาชน) |         |                        |
+----------------------------------+---------+------------------------+
| บริษัท ผลิตไฟฟ้าราชบุรี                | 4       | 0.385                  |
+----------------------------------+---------+------------------------+
| บริษัท ราชบุรีพลังงาน                 | 1       | 0.016                  |
+----------------------------------+---------+------------------------+

  9.4 การกำกับดูแลกิจการ

บริษัทฯ
ได้ตระหนักถึงความสำคัญของหลักการกำกับดูแลกิจการที่ดีอันเป็นปัจจัยหลักในการดำเนินการของบริษัทฯ
ซึ่งจะเสริมสร้างให้องค์กรมีระบบที่มีประสิทธิภาพ มีความโปร่งใส
และมีความยุติธรรมต่อผู้มีส่วนได้เสียทุกฝ่าย

ในปี 2545 บริษัทฯ ได้ปฏิบัติตามหลักการกำกับดูแลกิจการที่ดี ดังนี้

9.4.1. นโยบายเกี่ยวกับการกำกับดูแลกิจการ

เมื่อวันที่ 23 ธันวาคม 2545 คณะกรรมการบริษัทฯ
ได้ให้ความเห็นชอบในการกำหนดนโยบายการกำกับดูแลกิจการของบริษัทฯ และคณะกรรมการบริษัทฯ
ได้มีประกาศกำหนดหลักการกำกับดูแลกิจการของกลุ่มบริษัทฯ เมื่อวันที่ 14 มกราคม 2546
ซึ่งครอบคลุมหลักการกำกับดูแล กิจการที่ดีของตลาดหลักทรัพย์แห่งประเทศไทย ดังนี้

1)  จัดให้มีการบริหารงานและดำเนินงานโดยยึดหลักการกำกับดูแลกิจการที่ดี (Good Corporate
    Governance) ขจัดปัญหาความขัดแย้งของผลประโยชน์อย่างรอบคอบ ด้วยความซื่อสัตย์สุจริต
    อย่างมีเหตุมีผล และเป็นอิสระ ภายในกรอบ จริยธรรมที่ดี

2)  จัดให้มีระบบควบคุม ทั้งการควบคุมทางการเงิน การดำเนินงาน การกำกับดูแลการปฏิบัติงาน
    การตรวจสอบภายใน การควบคุมและการจัดการความเสี่ยง ที่มีประสิทธิภาพและทั่วถึง

3)  ส่งเสริมกำกับดูแลเพื่อให้มั่นใจว่า มีการเปิดเผยข้อมูลและสารสนเทศที่สำคัญของกลุ่มบริษัทฯ
    อย่างถูกต้อง ทันเวลา และโปร่งใส

4)  ส่งเสริมและสนับสนุนให้ปฏิบัติต่อผู้ถือหุ้นทุกรายอย่างเท่าเทียมกันตามหลักการของบริษัทมหาชนจำกัด

5)  ส่งเสริมดูแลให้มั่นใจว่า สิทธิตามกฎหมายของผู้มีส่วนได้เสีย อาทิ ลูกค้า ลูกจ้าง คู่ค้า ผู้ถือหุ้น
    ผู้ลงทุน เจ้าหนี้ คู่แข่ง ผู้สอบบัญชีอิสระ ภาครัฐ และชุมชนที่บริษัทฯตั้งอยู่
    ได้รับการคุ้มครองและปฏิบัติด้วยดี

9.4.2 สิทธิของผู้ถือหุ้น

บริษัทฯ ได้อำนวยความสะดวกในการประชุมผู้ถือหุ้น
โดยมีการปฏิบัติต่อผู้ถือหุ้นทุกรายอย่างเท่าเทียมกัน
ผู้ถือหุ้นสามารถใช้สิทธิออกเสียงลงคะแนนได้อย่างเป็นอิสระในการเลือกคณะกรรมการบริษัทฯ
การลงมติ การแสดงความคิดเห็น และการตั้งคำถามใดๆ ต่อที่ประชุม
ตามระเบียบวาระการประชุมและเรื่องที่เสนอ
ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศที่ถูกต้อง ทันกาล เปิดเผย
ครบถ้วน และสามารถตรวจสอบข้อมูลต่างๆ ได้โดยในการประชุมสามัญผู้ถือหุ้นประจำปี 2544
(ประชุมเมื่อวันที่ 22 เมษายน 2545) บริษัทฯ
ได้จัดเตรียมข้อมูลและเอกสารในหนังสือนัดประชุมผู้ถือ

หุ้น โดยมีความเห็นของคณะกรรมการในแต่ละวาระเพื่อพิจารณา
ส่งให้ผู้ถือหุ้นทราบล่วงหน้าก่อนวันประชุม 7
วันทำการในวาระพิจารณาเลือกตั้งกรรมการแทนกรรมการที่ออกตามวาระและลาออก บริษัทฯ
ได้จัดทำข้อมูลเบื้องต้นของบุคคลที่เสนอให้ที่ประชุมพิจารณาเลือกตั้ง ประกอบด้วย อายุ การศึกษา
ความรู้ ประสบการณ์ เป็นต้น และเพื่อประกอบการพิจารณากำหนดค่าตอบแทนกรรมการ บริษัทฯ
ได้ชี้แจงให้ที่ประชุมทราบรายละเอียดเกี่ยวกับจำนวนเงิน และ
สิทธิประโยชน์อื่นใดที่ได้รับในฐานะกรรมการ นอกจากนี้
ในวาระพิจารณาแต่งตั้งผู้สอบบัญชีและกำหนดค่าธรรมเนียมในการสอบบัญชี
ได้มีการระบุชื่อและสำนักงานสอบบัญชี และค่าตอบแทนของผู้สอบบัญชี

ในการประชุมสามัญผู้ถือหุ้นประจำปี 2545 (11 เมษายน 2546) บริษัทฯ
มีนโยบายจะปรับปรุงข้อมูลประกอบการประชุมผู้ถือหุ้น เพื่อให้มีรายละเอียดมากยิ่งขึ้น
เนื่องจากบริษัทฯ ตระหนักถึงความสำคัญของสิทธิของผู้ถือหุ้น ในการเข้าถึงข้อมูลของบริษัทฯ
ในเรื่องเพื่อพิจารณา จะเพิ่มรายละเอียดเหตุผล ความจำเป็น
ผลกระทบทั้งด้านบวกและลบในแต่ละวาระ

9.4.3 สิทธิของผู้มีส่วนได้เสีย

บริษัทฯ รับรู้ถึงสิทธิของผู้มีส่วนได้เสียตามที่กฎหมายกำหนดและมีนโยบายที่จะดูแลให้มั่นใจว่า
สิทธิดังกล่าวได้รับการคุ้มครองและปฏิบัติด้วยดี ทั้งพนักงาน คู่ค้า ชุมชน คู่แข่ง เจ้าหนี้
ตลอดจนสาธารณชนและสังคมโดยรวม อย่างเหมาะสม และจะให้มีการร่วมมือกันระหว่างบริษัทฯ
และผู้มีส่วนได้เสียในกลุ่มต่างๆ ตามบทบาทและหน้าที่ เพื่อให้กิจการของบริษัทฯ ดำเนินไปด้วยดี
มีความมั่นคงและมีผลประโยชน์ที่เป็นธรรมแก่ทุกฝ่าย

ตลอดการดำเนินงานที่ผ่านมา บริษัทฯ ได้มีการปฏิบัติต่อพนักงานอย่างเท่าเทียม เป็นธรรม
และให้ผลตอบแทนที่เหมาะสม การซื้อสินค้าและบริการจากคู่ค้าเป็นไปตามเงื่อนไขทางการค้า
รวมถึงการปฏิบัติตามสัญญาต่อคู่ค้า มีการปฏิบัติตามเงื่อนไขการกู้ยืมเงินตามข้อตกลงอย่างเคร่งครัด
มีความเอาใจใส่และรับผิดชอบต่อลูกค้า รักษาความลับของลูกค้า อีกทั้งในจรรยาบรรณของบริษัทฯ
ได้มีการระบุถึงการประพฤติปฏิบัติภายใต้กรอบกติกาของการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม
และบริษัทฯ มีนโยบายที่จะประกอบธุรกิจโดยคำนึงถึงสภาพแวดล้อมเป็นสำคัญ

9.4.4 การประชุมผู้ถือหุ้น

ในการประชุมผู้ถือหุ้น
ประธานที่ประชุมมีหน้าที่จัดสรรเวลาให้อย่างเหมาะสมและส่งเสริมให้ผู้ถือหุ้นมีโอกาสโดยเท่าเทียมกันในการแสดงความเห็นและตั้งคำถามใดๆ
ต่อที่ประชุม ตามระเบียบวาระการประชุมและเรื่องที่เสนอ คณะกรรมการบริษัทฯ
คณะกรรมการตรวจสอบ และคณะกรรมการกำหนดค่าตอบแทน ทุกท่าน ได้เข้าประชุมผู้ถือหุ้น
เพื่อตอบคำถาม ข้อสงสัย และชี้แจงข้อมูลเพิ่มเติม ต่อที่ประชุม

ในการประชุมสามัญผู้ถือหุ้นประจำปี 2544 บริษัทฯ ได้เปิดให้ลงทะเบียนล่วงหน้าก่อนการประชุม
เป็นเวลา 2 ชั่วโมง วัน เวลา และสถานที่ประชุม
ไม่เป็นอุปสรรคในการเข้าร่วมประชุมคณะกรรมการบริษัทฯ
ตลอดจนคณะกรรมการตรวจสอบและคณะกรรมการกำหนดค่าตอบแทน ทั้งหมดจำนวน 11 ท่าน
ได้เข้าร่วมประชุม ก่อนเริ่มการประชุม
มีการแจ้งวิธีปฏิบัติในการลงคะแนนเสียงในแต่ละวาระการประชุมเพื่อให้เป็นไปตามข้อพึงปฏิบัติสำหรับการประชุมผู้ถือหุ้นของบริษัทจดทะเบียนของตลาดหลักทรัพย์แห่งประเทศไทย
อีกทั้งมีการเปิดโอกาสให้ผู้ถือหุ้นแสดงความคิดเห็นและซักถาม
การลงคะแนนเสียงเป็นไปตามลำดับวาระที่กำหนด รายงานการประชุมมีสาระสำคัญครบถ้วน เช่น
คำชี้แจงที่เป็นสาระสำคัญ คำถาม ข้อคิดเห็น วิธีลงคะแนนเสียง วิธีนับคะแนนเสียง
คะแนนเสียงที่เห็นด้วย ไม่เห็นด้วย และงดออกเสียง
มีการจัดทำรายงานการประชุมเสร็จสมบูรณ์ภายในเวลา 2 วันหลังจากวันประชุม
อีกทั้งมีระบบการจัดเก็บรายงานการประชุมที่ดี ที่สามารถตรวจสอบและอ้างอิงได้

9.4.5 ภาวะผู้นำและวิสัยทัศน์

ประธานกรรมการบริษัทฯ
มีหน้าที่คอยดูแลให้กรรมการทุกคนทำงานโดยแสดงบทบาทเต็มที่และอย่างกระตือรือร้นเป็นคณะเดียวกัน
ทั้งในเรื่องการจัดการธุรกิจและการกำกับดูแล

การเสนอบุคคลเพื่อเข้ารับการพิจารณาเลือกตั้งเป็นกรรมการบริษัทฯ
จะพิจารณาจากทักษะและสมบัติที่จำเป็นของกรรมการเมื่อรวมกันเป็นกรรมการทั้งคณะ
โดยคำนึงถึงประเด็นความหลากหลายของอายุ ทักษะ
ความสามารถเฉพาะด้านที่เป็นประโยชน์กับบริษัทฯ
การเต็มใจที่จะอุทิศเวลาและความพยายามให้กับการเป็นกรรมการ ทั้งนี้
เพื่อเสริมสร้างให้มีคณะกรรมการที่เข้มแข็งตามความต้องการ ณ เวลานั้นๆ

คณะกรรมการบริษัทฯ มีความเป็นอิสระในการตัดสินใจเพื่อประโยชน์สูงสุดของบริษัทฯ
และผู้ถือหุ้นโดยรวม และมีบทบาทสำคัญในเรื่องดังต่อไปนี้

1)  กำหนด ให้ความเห็นชอบ ทบทวน วิสัยทัศน์ ภารกิจ นโยบายสำคัญ
    เป้าหมายทางการเงินและงบประมาณ แผนกลยุทธ์ ของบริษัทฯ

2)  ติดตามผลการปฏิบัติงานของฝ่ายบริหารเพื่อทราบความก้าวหน้าการดำเนินงานตามเป้าหมายหรือแผน
    อย่างสม่ำเสมอ

3)  ดูแลให้มีระบบควบคุมภายในที่เพียงพอ และติดตามอย่างสม่ำเสมอ

4)  ให้นโยบายในการจัดให้มีมาตรการที่เหมาะสมในการบริหารและจัดการความเสี่ยง
    ซึ่งเป็นนโยบายสำคัญและเร่งด่วนที่บริษัทฯ
    จะนำไปปฏิบัติให้เกิดผลสำเร็จอย่างเป็นรูปธรรมต่อไป

คณะกรรมการของบริษัทฯ ได้จัดให้มีผู้บริหารที่มีความรู้ ความสามารถ อย่างมืออาชีพ
มีระบบการกำกับดูแลกิจการที่ดี และมีประสิทธิภาพ
และมีความมุ่งมั่นในการวางรากฐานการดำเนินงานของบริษัทฯ ให้แข็งแกร่ง มั่นคง
มีประสิทธิภาพสูงสุด
เพื่อให้มีศักยภาพและความพร้อมอย่างเต็มที่สำหรับการแข่งขันทั้งในปัจจุบันและในอนาคต
โดยมีวัตถุประสงค์เพื่อสร้างความเจริญเติบโตอย่างยั่งยืนให้แก่บริษัทฯ
อันจะส่งผลต่อการสร้างมูลค่าเพิ่มให้แก่ผู้ถือหุ้น และสังคมโดยรวม ในที่สุด

ด้วยคณะกรรมการบริษัทฯ และฝ่ายบริหารมีความรับผิดชอบตามหน้าที่ต่อผู้ถือหุ้น คณะกรรมการบริษัทฯ
จึงเป็นผู้พิจารณาให้มีการกำหนดและแยกบทบาท หน้าที่
และความรับผิดชอบระหว่างคณะกรรมการทุกชุด และฝ่ายบริหาร
โดยกำหนดระดับอำนาจดำเนินการทางการเงินอย่างชัดเจน อีกทั้งมีการสื่อสารบทบาท หน้าที่
และความรับผิดชอบดังกล่าวอย่างชัดเจนต่อคณะกรรมการทุกชุด ฝ่ายบริหาร และพนักงาน

9.4.6 ความขัดแย้งของผลประโยชน์

ตลอดการดำเนินงานที่ผ่านมา คณะกรรมการบริษัทฯ และฝ่ายบริหาร
ได้พิจารณาขจัดปัญหาความขัดแย้งของผลประโยชน์อย่างรอบคอบ ด้วยความซื่อสัตย์สุจริต
อย่างมีเหตุมีผลและเป็นอิสระภายในกรอบจริยธรรมที่ดี เพื่อผลประโยชน์ของบริษัทฯ
โดยรวมเป็นสำคัญ

เพื่อให้เกิดความโปร่งใสและป้องกันการแสวงหาผลประโยชน์ส่วนตน คณะกรรมการบริษัทฯ
ได้กำหนดคำสั่งเพื่อถือปฏิบัติในการห้ามมิให้กรรมการ ผู้บริหาร พนักงาน ลูกจ้าง
รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว ใช้ข้อมูลภายในของบริษัทฯ
หรือของกลุ่มบริษัทฯ ที่มีสาระสำคัญ และยังมิได้เปิดเผยต่อสาธารณชน เพื่อประโยชน์ของตนเอง
หรือผู้อื่น

คณะกรรมการตรวจสอบได้เสนอคณะกรรมการบริษัทฯ เพื่อรับทราบรายการที่เกี่ยวโยงกัน
และรายการที่มีความขัดแย้งทางผลประโยชน์ ซึ่งได้มีการพิจารณาความเหมาะสมอย่างรอบคอบ
และได้ปฏิบัติตามหลักเกณฑ์ที่ตลาดหลักทรัพย์แห่งประเทศไทยกำหนดในการรายงานและเปิดเผยข้อมูลดังกล่าวทุกไตรมาสอย่างเคร่งครัด
รวมทั้งได้มีการเปิดเผยไว้ในรายงานประจำปี และแบบแสดงรายการข้อมูลประจำปี (แบบ 56-1)
ด้วย

9.4.7 จริยธรรมธุรกิจ

คณะกรรมการบริษัทฯ
ถือเป็นความรับผิดชอบของคณะกรรมการทั้งคณะในการจัดให้มีระบบที่ให้ความมั่นใจว่ากิจกรรมต่างๆ
ของบริษัทฯ ได้ดำเนินไปในลักษณะที่ถูกต้องตามกฎหมายและจริยธรรมที่ดี โดยบริษัทฯ
ได้จัดทำจรรยาบรรณขึ้นเป็นแนวทางในการประพฤติปฏิบัติของผู้บริหาร และพนักงาน
และมีดำเนินการเพื่อให้ผู้บริหารและพนักงานทุกคนได้ทราบและเข้าใจถึงมาตรฐานการปฏิบัติตนตามที่บริษัทฯ
และผู้ถือหุ้นคาดหวัง รวมทั้งจัดให้มีการเฝ้าสังเกตให้มีการปฏิบัติตามอย่างจริงจัง

อนึ่ง จรรยาบรรณที่บริษัทฯ จัดทำขึ้นตั้งแต่วันที่ 8 มีนาคม 2544 จำนวน 3 ฉบับ ได้แก่
จรรยาบรรณบริษัท จรรยาบรรณผู้บริหาร และจรรยาบรรณพนักงาน ได้พัฒนาขึ้นด้วยความเชื่อมั่นว่า
การประกอบธุรกิจให้ประสบความสำเร็จอย่างยั่งยืน
และสามารถธำรงความเป็นบริษัทชั้นนำในธุรกิจนั้น
นอกเหนือจากความมุ่งมั่นเอาใจใส่ในการปฏิบัติงาน พัฒนาเทคโนโลยีใหม่ๆ
และมีระบบการบริหารการจัดการและการกำกับดูแลที่ดีแล้ว
ยังต้องยึดมั่นในจริยธรรมและคุณธรรมในการประกอบธุรกิจ ดำเนินธุรกิจอย่างโปร่งใส มีคุณธรรม
มีความรับผิดชอบต่อผู้มีส่วนได้เสีย คำนึงถึงสังคมและสิ่งแวดล้อมอย่างจริงจังด้วย

9.4.8 การถ่วงดุลของกรรมการที่ไม่เป็นผู้บริหาร

คณะกรรมการบริษัทฯ มีจำนวน 11 ท่าน
ประกอบด้วยกรรมการที่เป็นอิสระไม่น้อยกว่าหนึ่งในสามของจำนวนกรรมการทั้งคณะ โดยบริษัทฯ
มีกรรมการอิสระที่ไม่เป็นผู้บริหาร 4 ท่าน คณะกรรมการบริษัทฯ
ทุกท่านได้รับการแต่งตั้งจากที่ประชุมผู้ถือหุ้น มีวาระการดำรงตำแหน่งคราวละ 3 ปี
และเมื่อครบวาระแล้วอาจได้รับเลือกตั้งเข้าดำรงตำแหน่งใหม่ได้ คณะกรรมการบริษัทฯ
ได้เลือกกรรมการหนึ่งท่านขึ้นดำรงตำแหน่งประธานกรรมการบริษัทฯ

เนื่องจากได้ตระหนักว่า
คณะกรรมการที่มีความเป็นอิสระเป็นสิ่งจำเป็นสำหรับโครงสร้างการกำกับดูแลที่สมบูรณ์ บริษัทฯ
จึงให้ความสำคัญอย่างมากกับความเป็นอิสระในการตัดสินใจของกรรมการบริษัทฯ
เพื่อประโยชน์สูงสุดของบริษัทฯ และผู้ถือหุ้นโดยรวม

กรรมการบริษัทฯ
ทุกท่านปฏิบัติหน้าที่ด้วยความซื่อสัตย์สุจริตและระมัดระวังรักษาผลประโยชน์ของบริษัทฯ
โดยตระหนักเสมอว่าเป็นตัวแทนของผู้ถือหุ้น
ทำหน้าที่ในการนำและเฝ้าสังเกตการปฏิบัติงานของฝ่ายบริหาร

9.4.9 การรวมหรือแยกตำแหน่ง

- ประธานกรรมการบริษัทฯ เป็นตัวแทนของผู้ถือหุ้นรายใหญ่ ซึ่งถือหุ้นร้อยละ 45 ของหุ้นทั้งหมด

- ประธานกรรมการบริษัทฯ ไม่เป็นบุคคลเดียวกันกับกรรมการผู้จัดการ
แต่ทั้งสองท่านเป็นตัวแทนจากกลุ่มผู้ถือหุ้นรายใหญ่ อย่างไรก็ตาม โครงสร้างคณะกรรมการบริษัทฯ
ประกอบด้วย กรรมการที่เป็นอิสระมากกว่าหนึ่งในสามของกรรมการทั้งคณะ
ซึ่งจะทำให้เกิดการถ่วงดุลและการสอบทานการบริหารงาน

9.4.10 ค่าตอบแทนของกรรมการและผู้บริหาร

ค่าตอบแทนของกรรมการบริษัทฯ อยู่ในลักษณะที่เหมาะสม
เปรียบเทียบได้กับระดับที่ปฏิบัติอยู่ในอุตสาหกรรมเดียวกัน
และประโยชน์ที่คาดว่าจะได้จากกรรมการบริษัทฯ แต่ละท่าน กรรมการบริษัทฯ
ที่ได้รับมอบหมายหน้าที่และความรับผิดชอบเพิ่มขึ้น เช่น เป็นคณะกรรมการด้านต่างๆ
จะได้รับค่าตอบแทนเพิ่มเติมที่เหมาะสมด้วย

ในส่วนของกรรมการบริษัทฯ
ที่เป็นผู้บริหารจะได้รับค่าตอบแทนที่เชื่อมโยงกับผลการดำเนินงานของบริษัทฯ
และผลปฏิบัติงานของกรรมการ

ค่าตอบแทนของกรรมการบริษัทฯ ต้องได้รับการอนุมัติจากที่ประชุมผู้ถือหุ้น

ค่าตอบแทนผู้บริหารระดับสูงเป็นไปตามหลักการและนโยบายที่คณะกรรมการบริษัทฯ กำหนด
ซึ่งเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน โดยได้

ผ่านการพิจารณาและกลั่นกรองจากคณะกรรมการกำหนดค่าตอบแทน
และใช้บรรทัดฐานที่ได้ตกลงกันไว้ล่วงหน้ากับผู้บริหารระดับสูงตามเกณฑ์ที่เป็นรูปธรรม
คณะกรรมการบริษัทฯ อนุมัติค่าตอบแทนผู้บริหารระดับสูงเป็นขั้นสุดท้าย

ในแบบแสดงรายการข้อมูลประจำปี คณะกรรมการบริษัทฯ
ได้เปิดเผยถึงนโยบายค่าตอบแทนและจำนวนค่าตอบแทนของกรรมการบริษัทฯ และผู้บริหารระดับสูง
ตามที่คณะกรรมการกำกับหลักทรัพย์และตลาดหลักทรัพย์กำหนด ดังรายละเอียดที่ระบุในหน้า 48-50

9.4.11 การประชุมคณะกรรมการ

บริษัทฯ จัดให้มีการประชุมคณะกรรมการบริษัทฯ อย่างสม่ำเสมอ
และกำหนดการประชุมล่วงหน้าเป็นการประจำ เพื่อให้คณะกรรมการบริษัทฯ และผู้บริหารทุกท่าน
ได้รับทราบและจัดเวลาเพื่อการประชุมได้อย่างมีประสิทธิผล
โดยมีเอกสารประกอบการประชุมครบถ้วน และส่งให้คณะกรรมการบริษัทฯ
ล่วงหน้าก่อนการประชุมไม่น้อยกว่า 7 วัน ในระหว่างการประชุม ประธานกรรมการฯ
ได้ส่งเสริมให้มีการใช้ดุลพินิจที่รอบคอบและจัดสรรเวลาไว้อย่างเพียงพอที่ฝ่ายบริหารจะเสนอเรื่องและมากพอที่กรรมการจะอภิปรายปัญหาสำคัญกันอย่างรอบคอบโดยทั่วกัน
กรรมการมีหน้าที่ต้องเข้าประชุมคณะกรรมการบริษัทฯ ทุกครั้ง ยกเว้นกรณีที่มีเหตุผลพิเศษจริงๆ
ปกติการประชุมแต่ละครั้งจะใช้เวลาประมาณ 2-3 ชั่วโมง

เลขานุการคณะกรรมการบริษัทฯ ทำหน้าที่ดูแลกิจกรรมของคณะกรรมการบริษัทฯ
โดยบันทึกรายงานการประชุมและจัดเก็บเอกสารเกี่ยวกับการประชุมคณะกรรมการบริษัทฯ

รายงานการประชุมของคณะกรรมการบริษัทฯ มีสาระสำคัญครบถ้วน
ทำเสร็จสมบูรณ์ในเวลาที่เหมาะสม และมีระบบการจัดเก็บที่ดี สามารถตรวจสอบและอ้างอิงได้

ในการประชุมคณะกรรมการบริษัทฯ
มีการเชิญฝ่ายบริหารระดับสูงเข้าร่วมประชุมเพื่อให้สารสนเทศรายละเอียดเพิ่มเติมในฐานะผู้เกี่ยวข้องกับปัญหาโดยตรง
และเพื่อให้ทราบการทำงานของคณะกรรมการบริษัทฯ

โดยในปี 2545 ที่ผ่านมา คณะกรรมการบริษัทฯ มีการประชุมตามวาระปกติ จำนวน 12 ครั้ง
และการเข้าร่วมประชุมของคณะกรรมการบริษัทฯ แต่ละท่านสรุปได้ ดังนี้

+---+------------+-------------+--------------------+-------------------+
| ค |            |             |                    |                   |
| ณ |            |             |                    |                   |
| ะ |            |             |                    |                   |
| ก |            |             |                    |                   |
| ร |            |             |                    |                   |
| ร |            |             |                    |                   |
| ม |            |             |                    |                   |
| ก |            |             |                    |                   |
| า |            |             |                    |                   |
| ร |            |             |                    |                   |
| บ |            |             |                    |                   |
| ร |            |             |                    |                   |
| ิษ |            |             |                    |                   |
| ัท |            |             |                    |                   |
| ผ |            |             |                    |                   |
| ล |            |             |                    |                   |
| ิต |            |             |                    |                   |
| ไ |            |             |                    |                   |
| ฟ |            |             |                    |                   |
| ฟ |            |             |                    |                   |
| ้า |            |             |                    |                   |
| ร |            |             |                    |                   |
| า |            |             |                    |                   |
| ช |            |             |                    |                   |
| บ |            |             |                    |                   |
| ุร |            |             |                    |                   |
| ีโ |            |             |                    |                   |
| ฮ |            |             |                    |                   |
| ล |            |             |                    |                   |
| ด |            |             |                    |                   |
| ิ้ง |            |             |                    |                   |
| จ |            |             |                    |                   |
| ำ |            |             |                    |                   |
| ก |            |             |                    |                   |
| ัด |            |             |                    |                   |
| ( |            |             |                    |                   |
| ม |            |             |                    |                   |
| ห |            |             |                    |                   |
| า |            |             |                    |                   |
| ช |            |             |                    |                   |
| น |            |             |                    |                   |
| ) |            |             |                    |                   |
+---+------------+-------------+--------------------+-------------------+
| ก |            |             | การดำรงตำแหน่ง      | การเข้าร่วมประชุม    |
| ร |            |             |                    |                   |
| ร |            |             |                    |                   |
| ม |            |             |                    |                   |
| ก |            |             |                    |                   |
| า |            |             |                    |                   |
| ร |            |             |                    |                   |
+---+------------+-------------+--------------------+-------------------+
|   |            |             | ในปี 2545           | ในปี 2545 (ครั้ง)    |
+---+------------+-------------+--------------------+-------------------+
| 1 | นายศิววงศ์   | จังคศิริ       | มกราคม - มีนาคม     | 3/3               |
+---+------------+-------------+--------------------+-------------------+
|   | นายสมชัย    | ฤชุพันธุ์       | เมษายน - ธันวาคม    | 9/9               |
+---+------------+-------------+--------------------+-------------------+
| 2 | นายบุญส่ง    | พ่อค้าทอง     | มกราคม – มีนาคม     | 3/3               |
+---+------------+-------------+--------------------+-------------------+
|   | นายทวี      | บุตรสุนทร     | เมษายน - ธันวาคม    | 9/9               |
+---+------------+-------------+--------------------+-------------------+
| 3 | นายธวัชชัย   | ยงกิตติกุล     | มกราคม - มีนาคม     | 3/3               |
+---+------------+-------------+--------------------+-------------------+
|   | นายณอคุณ    | สิทธิพงศ์      | เมษายน - ธันวาคม    | 9/9               |
+---+------------+-------------+--------------------+-------------------+
| 4 | นายบุญชู     | ดิเรกสถาพร   | มกราคม - ธันวาคม    | 12/12             |
+---+------------+-------------+--------------------+-------------------+
| 5 | นายวิทยา    | คชรักษ์       | มกราคม – ธันวาคม    | 12/12             |
+---+------------+-------------+--------------------+-------------------+
| 6 | นายศิริทัต    | กลั่นความดี    | มกราคม – ธันวาคม    | 3/3               |
+---+------------+-------------+--------------------+-------------------+
|   | นายสุพร     | หอทิมาวรกุล   | เมษายน - ธันวาคม    | 9/9               |
+---+------------+-------------+--------------------+-------------------+
| 7 | นายอุดม     | ธุววงศ์       | มกราคม – ธันวาคม    | 12/12             |
+---+------------+-------------+--------------------+-------------------+
| 8 | นายอารีพงศ์  | ภู่ชอุ่ม        | มกราคม – ธันวาคม    | 12/12             |
+---+------------+-------------+--------------------+-------------------+
| 9 | นางพิมลศรี   | ศิริไพบูลย์     | มกราคม – ธันวาคม    | 12/12             |
+---+------------+-------------+--------------------+-------------------+
| 1 | นายพิชาญ    | สถาปนจารุ    | มกราคม – ธันวาคม    | 12/12             |
| 0 |            |             |                    |                   |
+---+------------+-------------+--------------------+-------------------+
| 1 | นายณรงค์    | วงศ์ไพบูลย์    | มกราคม – ธันวาคม    | 12/12             |
| 1 |            |             |                    |                   |
+---+------------+-------------+--------------------+-------------------+

9.4.12 คณะกรรมการอื่นๆ

คณะกรรมการบริษัทฯ ได้จัดให้มีคณะกรรมการชุดต่าง ๆ โดยมีสมาชิกประกอบด้วยกรรมการบริษัทฯ
ที่ไม่เป็นผู้บริหาร เพื่อแบ่งเบาภาระหน้าที่ของคณะกรรมการบริษัทฯ
ในการพิจารณากลั่นกรองกิจการที่ได้รับมอบหมาย ให้มีความถูกต้อง ชัดเจนและสมบูรณ์เบื้องต้น
ก่อนนำเสนอให้คณะกรรมการบริษัทฯ เป็นผู้พิจารณาอนุมัติ เห็นชอบ หรือรับรอง แล้วแต่กรณี

คณะกรรมการชุดต่างๆของบริษัทฯมีดังนี้

1. คณะกรรมการตรวจสอบ

2. คณะกรรมการกำหนดค่าตอบแทน

รายชื่อคณะกรรมการตรวจสอบและคณะกรรมการกำหนดค่าตอบแทนรวมถึงหน้าที่ความรับผิดชอบได้ระบุรายละเอียดในหน้า
43-45

9.4.13 ระบบการควบคุมและการตรวจสอบภายใน

บริษัทฯ ได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดภาระหน้าที่ อำนาจการดำเนินการของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทฯ
ให้เกิดประโยชน์และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน โดยบริษัทฯ
ได้จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทฯ
มีสำนักตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติงานตามกฎหมายและข้อกำหนดที่เกี่ยวข้องกับบริษัทฯ (Compliance
Control) และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่ บริษัทฯ
จึงได้กำหนดให้สำนักตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

9.4.14 รายงานของคณะกรรมการ

คณะกรรมการบริษัทฯ เป็นผู้รับผิดชอบต่องบการเงินรวมของบริษัทฯ และบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลพินิจอย่างระมัดระวังและประมาณการดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทฯ ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
โดยคณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้
ปรากฏในรายงานของคณะกรรมการตรวจสอบซึ่งแสดงไว้ในรายงานประจำปี 2545

คณะกรรมการฯ มีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
และบริษัทย่อย ณ วันที่ 31 ธันวาคม 2545 โดยคณะกรรมการบริษัทฯ
ได้จัดทำรายงานความรับผิดชอบของคณะกรรมการบริษัทฯ ต่อรายงานทางการเงิน
ซึ่งแสดงไว้ในรายงานประจำปี 2545

9.4.15 ความสัมพันธ์กับผู้ลงทุน

คณะกรรมการบริษัทฯ ตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัทฯ
จึงให้ความสำคัญต่อการเปิดเผยสารสนเทศที่มีความถูกต้อง ครบถ้วน โปร่งใส และทั่วถึง
ทั้งโดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย และ
Web-site ของบริษัทฯ พร้อมทั้งได้จัดตั้ง “ส่วนนักลงทุนสัมพันธ์และวิเคราะห์ธุรกิจ”
เพื่อรับผิดชอบงานเกี่ยวกับผู้ลงทุนสัมพันธ์ (Investor Relations)
ทำหน้าที่ติดต่อสื่อสารและให้บริการข้อมูล ข่าวสาร และกิจกรรมต่างๆ ของบริษัทฯ แก่
ผู้ลงทุนสถาบัน ผู้ถือหุ้น นักวิเคราะห์ ภาครัฐที่เกี่ยวข้อง และประชาชนทั่วไป ทั้งนี้
ผู้ลงทุนสามารถติดต่อหน่วยงานดังกล่าวได้ที่ โทร. 0 2978 5075 หรือที่ website:
www.ratch.co.th หรือที่e-mail address: Polagornk@ratch.co.th

การที่บริษัทฯ ดำเนินการตามหลักการดังกล่าวเป็นผลให้บริษัทฯ
ได้รับรางวัลบริษัทที่มีการเปิดเผยข้อมูลดีเด่นประจำปี 2545 หรือ Disclosure Award 2002
ซึ่งจัดโดยสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 5 พฤศจิกายน 2545
นอกจากนี้ บริษัทฯ ยังได้รับการจัดอันดับจากนิตยสารเอเชียมันนี่ (Asiamoney)
ฉบับประจำเดือนตุลาคม 2545 ให้เป็นบรรษัทภิบาลดีเด่น (Best Corporate Governance
Scores) ในกลุ่มธุรกิจพลังงาน อันดับ 3 ของทวีปเอเชีย (อันดับที่ 1
ของกลุ่มธุรกิจพลังงานในประเทศไทย)
ซึ่งรางวัลดังกล่าวเป็นผลสำรวจความคิดเห็นจากบริษัทและนักวิเคราะห์หลักทรัพย์ชั้นนำของโลกและของภูมิภาคเอเชีย

9.5 การดูแลเรื่องการใช้ข้อมูลภายใน

เพื่อป้องกันการแสวงหาผลประโยชน์จากการใช้ข้อมูลภายในของบริษัทฯ
ซึ่งยังไม่ได้เปิดเผยต่อสาธารณชน
และส่งผลกระทบต่อการเคลื่อนไหวของราคาซื้อขายหลักทรัพย์ของบริษัทฯในตลาดหลักทรัพย์แห่งประเทศไทย
บริษัทฯได้ออกคำสั่งห้ามมิให้กรรมการ ผู้บริหาร พนักงาน และลูกจ้าง
รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว ใช้ข้อมูลภายในซึ่งยังมิได้เปิดเผย
เพื่อทำการซื้อ ขาย โอน หรือรับโอนหลักทรัพย์ของบริษัทฯ ก่อนที่ข้อมูลนั้นจะเปิดเผยต่อสาธารณชน

ทั้งนี้ การซื้อ ขาย โอน หรือรับโอนหลักทรัพย์ของบริษัทฯ กรรมการและผู้บริหารของบริษัทฯ
จะต้องรายงานการเปลี่ยนแปลงการถือหลักทรัพย์ต่อสำนักงาน ก.ล.ต.
และตลาดหลักทรัพย์แห่งประเทศไทย ภายใน 3 วันทำการ หลังจากวันที่ซื้อ ขาย โอน หรือรับโอน
หากไม่ดำเนินการดังกล่าวจะมีโทษตามมาตรา 275 แห่ง พ.ร.บ. หลักทรัพย์ และตลาดหลักทรัพย์
พ.ศ. 2535 ต้องระวางโทษปรับไม่เกิน 500,000 บาท หรือปรับอีกวันละไม่เกิน 10,000 บาท
ตลอดเวลาที่ยังไม่ได้ปฏิบัติให้ถูกต้อง และกรรมการและผู้บริหารจะต้องส่งสำเนารายงานดังกล่าว
จำนวน 1 ชุดให้แก่บริษัทฯ เพื่อเก็บไว้เป็นหลักฐาน

นอกจากนี้เพื่อความโปร่งใสและเป็นไปตามประกาศนโยบายการกำกับดูแลกิจการที่ดีของบริษัทฯ
บริษัทฯ ได้มีประกาศเมื่อวันที่ 5 กุมภาพันธ์ 2546
ให้พนักงานและลูกจ้างรวมทั้งคู่สมรสและบุตรที่ยังไม่บรรลุนิติภาวะ
ที่มีการเปลี่ยนแปลงการถือหุ้นสามัญอันเนื่องจากการได้มาหรือจำหน่ายหุ้นสามัญของบริษัทฯ
ให้แจ้งกรรมการผู้จัดการทราบภายใน 3 วันนับแต่มีการเปลี่ยนแปลงการถือหุ้นทุกครั้ง

6.  บุคลากร

  9.6.1 จำนวนพนักงานของบริษัทฯ และบริษัทย่อยมีรายละเอียดดังนี้

1)  บริษัท ผลิตไฟฟ้าราชบุรีโฮลดิ้ง มีพนักงานทั้งสิ้น 46 คน แบ่งเป็นพนักงานระดับบังคับบัญชา 19
    คน พนักงานระดับผู้ปฎิบัติการ 28 คน

2)  บริษัท ผลิตไฟฟ้าราชบุรี มีพนักงานทั้งสิ้น 38 คน แบ่งเป็นพนักงานระดับบังคับบัญชา 12 คน
    พนักงานระดับผู้ปฎิบัติการ 26 คน

3)  บริษัท ราชบุรีพลังงาน มีพนักงานทั้งสิ้น 3 คน แบ่งเป็น พนักงานระดับบังคับบัญชา 2 คน
    พนักงานระดับผู้ปฎิบัติการ 1 คน

  การจัดแบ่งโครงสร้างการบริหารงาน แบ่งออกเป็นกลุ่มงานต่างๆ ได้ดังนี้

+------------------+-------------------+---------------+--------------+
| กลุ่มงาน           | จำนวนพนักงาน (คน)  |               |              |
+------------------+-------------------+---------------+--------------+
|                  | บริษัท              | บริษัท          | บริษัท         |
|                  | ผลิตไฟฟ้าราชบุรีโฮลดิ้ง | ผลิตไฟฟ้าราชบุรี  | ราชบุรีพลังงาน  |
+------------------+-------------------+---------------+--------------+
| พัฒนาธุรกิจ         | 12                | -             | -            |
+------------------+-------------------+---------------+--------------+
| กลุ่มงานบัญชี /      | 16                | 9             | 2            |
| การเงิน           |                   |               |              |
+------------------+-------------------+---------------+--------------+
| กลุ่มงานบริหาร      | 18                | 17            | -            |
+------------------+-------------------+---------------+--------------+
| กลุ่มงา            | -                 | 12            | 1            |
| นเทคนิค / วิศวกรรม |                   |               |              |
+------------------+-------------------+---------------+--------------+
| รวม              | 46                | 38            | 3            |
+------------------+-------------------+---------------+--------------+

  9.6.2 ลักษณะผลตอบแทนที่ให้กับพนักงาน

เพื่อให้พนักงานได้รับผลตอบแทนจากการทำงานอย่างเป็นธรรมและเพียงพอต่อการดำรงชีพในภาวะปกติ
บริษัทฯได้กำหนดผลตอบแทนพนักงานเป็น 3 ลักษณะ คือ

  1)
  จ่ายเป็นเงินเดือนประจำตามหน้าที่ความรับผิดชอบของแต่ละคนโดยพิจารณาเปรียบเทียบจากตลาดแรงงาน
  ประสบการณ์ และคุณวุฒิ เป็นสำคัญ

  2) จ่ายเป็นสวัสดิการช่วยเหลือเฉพาะพนักงานหรือช่วยเหลือพนักงานและครอบครัว เช่น
  การประกันสุขภาพ การตรวจสุขภาพประจำปี ค่าทันตกรรม เงินช่วยเหลือค่าคลอดบุตร
  ช่วยเหลือกรณีประสบสาธารณภัย เงินช่วยเหลือเพื่อที่อยู่อาศัย เงินช่วยเหลือกรณีจำเป็น
  กองทุนสำรองเลี้ยงชีพ และการทำประกันสังคม

  3) สิทธิต่างๆ เช่น สิทธิการลาพักผ่อนประจำปี สิทธิการลาประเภทต่างๆ
  ค่าใช้จ่ายเดินทางไปปฏิบัติงาน การขึ้นเงินเดือน/ค่าจ้าง โบนัส เป็นต้น

ค่าตอบแทนรวมประจำปี 2545 ของบริษัทฯ และบริษัทย่อย เป็นดังนี้

  ----------------------------------- -----------------------------------
  บริษัท                                ค่าตอบแทน (ล้านบาท)

  บริษัท ผลิตไฟฟ้าราชบุรีโฮลดิ้ง              50.784

  บริษัท ผลิตไฟฟ้าราชบุรี                   35.356

  บริษัท ราชบุรีพลังงาน                    0.621
  ----------------------------------- -----------------------------------

  9.6.3 นโยบายการพัฒนาพนักงาน

บริษัทฯ ให้ความสำคัญกับพนักงานเป็นอันดับแรก
โดยถือว่าพนักงานคือทรัพยากรที่มีค่าสูงสุดของบริษัทฯ
ดังนั้นจึงให้การสนับสนุนกิจกรรมและการดำเนินการเพื่อพัฒนาบุคลากรที่เหมาะสมของบริษัทฯ
โดยจัดสรรเงินงบประมาณพัฒนาบุคลากรไว้ อย่างเพียงพอทุกปี
และเพื่อให้การพัฒนาบุคลากรของบริษัทฯ เป็นไปอย่างทั่วถึง
หน่วยงานด้านบริหารงานบุคคลของบริษัทได้จัดทำแผนพัฒนาบุคลากรประจำปี
เพื่อให้เป็นแนวทางดำเนินการที่ชัดเจนและเป็นระบบ